
23-TA-767: Noteikumu projekts (Grozījumi)
Grozījumi Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 3.0
MK sēdes protokollēmuma projekts 2.0
Noteikumu konsolidētā versija 6.0

Tieslietu ministrija

Saskaņots ar priekšlikumiem

	1.
	Noteikumu konsolidētā versija
5.1 Sagatavojot normatīvā akta projektu, pašvaldība kā atvasināta publiska persona ievēro šo noteikumu 3., 4., 5., un 6. nodaļā minētās prasības, izņemot šo noteikumu 3.5. un 3.6. apakšnodaļā minētās prasības. Vārdus “Ministru kabinets” attiecīgā locījumā aizstāj ar pašvaldību domes nosaukumu attiecīgā locījumā.
	Priekšlikums
Lūdzam izvērtēt attiecīgā punkta nepieciešamību vai tā precizēšanu. Vēršam uzmanību, ka pašvaldību saistošo noteikumu projektiem piemērojamās prasības  ir noteiktas noteikumu 6.nodaļā. Attiecīgajā nodaļā ir ietvertas atsauces uz konkrētām nodaļām un apakšnodaļām, kuras ir piemērojamas, izstrādājot saistošos noteikumus (piemēram, 184., 186. un 187. punktā). Papildus noteikumu 184. punktā jau ir noteikts, ka  pašvaldību saistošo noteikumu projekta teksta iedalījumu veido, ievērojot šo noteikumu 3.3.apakšnodaļā minētās prasības, vārdus “Ministru kabinets” (attiecīgā locījumā) aizstājot ar vārdiem “pašvaldības dome” (attiecīgā locījumā). Savukārt noteikumu 186. punktā ir noteikts, ka  pašvaldību saistošo noteikumu grozījumu projektu veido, ievērojot šo noteikumu 3.8.apakšnodaļā minētās prasības, vārdus “Ministru kabinets” (attiecīgā locījumā) aizstājot ar vārdiem “pašvaldības dome” (attiecīgā locījumā).
Papildus vēršam uzmanību, ka noteikumu 181. un 183. punktā ir noteikts, kā tiek noformēta norāde, uz kāda normatīvā akta (likuma vai Ministru kabineta noteikumu) pamata pašvaldību saistošo noteikumu projekts sagatavots. Līdz ar to uz pašvaldību saistošajiem noteikumiem nav attiecināms 3.2.apakšnodaļā paredzētais regulējums. Arī 3.1.apakšnodaļā paredzētais regulējums nav attiecināms uz pašvaldību saistošajiem noteikumiem, jo minētais ir regulēts 176., 177., 178. un 179. punktā. Tātad nav piemērojama visa 3.nodaļa.

